b'\n_START_ARTICLE_\nBitter (\xc3\xb8l)\n_START_PARAGRAPH_\nBitter er det britiske navnet for en type pale ale. Navnet ble f\xc3\xb8rst tatt i bruk i Storbritannia tidlig i det 19. \xc3\xa5rhundret, som et resultat av at pale ale ble utbredt.\n_START_SECTION_\nKort historie\n_START_PARAGRAPH_\nPale ale var et navn som ble brukt p\xc3\xa5 \xc3\xb8l som var lagt av malt som var t\xc3\xb8rket med koks. Fra 1830-tallet ble pale ale og bitter brukt som synonymer, der s\xc3\xa6rlig bryggeriene brukte termen pale ale, mens kundene brukte termen bitter. Man antar dette var kundene sin m\xc3\xa5te \xc3\xa5 skille de bitre typene ale fra mindre bitre typer ale, som for eksempel porter. Fra midten av det 20. \xc3\xa5rhundret, ble flasker i Storbritannia i stor grad merket som pale ale, mens \xc3\xb8lfat ble merket som bitter. I Storbritannia har bruken av termen pale ale blitt stadig mindre, og bitter har tatt over.\n_START_SECTION_\nFarge og alkoholprosent\n_START_PARAGRAPH_\nBitter er en pale ale, men har st\xc3\xb8rre variasjon i smak og farge enn annen pale ale. Den kan v\xc3\xa6re lys, nesten som pilsner, men ogs\xc3\xa5 m\xc3\xb8rk, nesten som stout. Volumprosenten alkohol ligger mellom 3 og 7, og i Norge er den oftest p\xc3\xa5 litt over 4.'